โจ๊กเกอร์ (ภาพยนตร์ พ.ศ. 2562)

โจ๊กเกอร์ (italic=yes) เป็นภาพยนตร์อเมริกันแนวระทึกขวัญจิตวิทยา ที่ออกฉายในปี ค.ศ. 2019 กำกับการแสดงโดยท็อดด์ ฟิลลิปส์ ซึ่งนอกจากกำกับการแสดงแล้วเขายังเป็นผู้ร่วมเขียนบทในภาพยนตร์เรื่องนี้กับสก็อต ซิลเวอร์ นักเขียนบทภาพยนตร์ชาวอเมริกันเชื้อสายยิว​ โดยเนื้อเรื่องสร้างจากตัวละครในดีซีคอมิกส์​ นำแสดงโดยวาคีน ฟีนิกซ์ ผู้รับบทเป็นอาร์เธอร์ เฟล็ก นักแสดงตลกผู้มีปัญหาทางจิตที่กลายมาเป็นอาชญากรของเมืองกอแทมนาม โจ๊กเกอร์ ร่วมด้วยรอเบิร์ต เดอ นิโร, ซาซี บีตซ์, ฟรานเชส คอนรอย, เบร็ต คัลเลน และเกล็น เฟลชเลอร์ 
ภาพยนตร์เรื่องนี้สร้างโดยวอร์เนอร์บราเธอส์, ดีซีฟิล์ม ร่วมด้วยวิลเลจโรดโชว์ พิคเจอส์ และบรอน ครีเอทีฟ จากประเทศแคนาดา ​ฟิลลิปส์มีความคิดที่จะสร้างภาพยนตร์เกี่ยวกับโจ๊กเกอร์ในปี 2016 และเขียนบทร่วมกับสก็อตต์ ซิลเวอร์ตลอดปี 2017 ทั้งสองได้รับแรงบันดาลใจมาจากสังคมทศวรรษ 1970 และภาพยนตร์ของมาร์ติน สกอร์เซซี ผู้ซึ่งเดิมได้รับการทาบทามให้มาเป็นผู้อำนวยการสร้าง​ ถึงแม้ว่าฟิลลิปส์และซิลเวอร์จะได้รับแนวคิดบางส่วนมาจาก Batman: The Killing Joke หนังสือการ์ตูนที่บอกเล่าที่มาของโจ๊กเกอร์ที่ตีพิมพ์ในปี 1988 แต่ฟิลลิปส์กล่าวว่าเขา “ไม่ได้อิงจากผลงานไหนเลย เพราะเราไม่ได้กำลังทำหนังโจ๊กเกอร์ แต่กำลังทำหนังของคนที่กลายเป็นโจ๊กเกอร์” ฟีนิกซ์ได้รับติดต่อในเดือนกุมภาพันธ์ 2018 และทดสอบบทในเดือนกรกฎาคม การถ่ายทำเริ่มระหว่างเดือนกันยายนถึงธันวาคม 2018 ที่นครนิวยอร์ก, นครเจอร์ซีย์ และนวร์ก
โจ๊กเกอร์ เป็นภาพยนตร์แบทแมนภาคคนแสดงเรื่องแรกที่ได้รับการจัดให้อยู่ในภาพยนตร์ระดับอาร์ จากสมาคมภาพยนตร์อเมริกา เนื่องจากมีความรุนแรงและเนื้อหาที่อาจส่งผลกระทบต่อผู้ชม ออกฉายรอบปฐมทัศน์ที่งานเทศกาลภาพยนตร์นานาชาติเวนิสครั้งที่ 76 ในวันที่ 31 สิงหาคม 2019 และได้รับรางวัลสิงโตทองคำ ซึ่งเป็นรางวัลสูงสุดของเทศกาล ภาพยนตร์ออกฉายทั่วไปในสหรัฐในวันที่ 4 ตุลาคม 2019 และได้รับการตอบรับที่ก้ำกึ่ง ในขณะที่การแสดงของฟีนิกซ์ได้รับการชื่นชม นักวิจารณ์บางส่วนแสดงความกังวลว่าเนื้อหาที่ดำมืดและรุนแรงอาจเป็นเหตุจูงใจให้เกิดเหตุอาชญากรรมในโลกความเป็นจริง อย่างไรก็ตาม โจ๊กเกอร์ ประสบความสำเร็จทางรายได้โดยเป็นภาพยนตร์ระดับอาร์เรื่องแรกที่ทำรายได้มากกว่า 1 พันล้านดอลลาร์สหรัฐ ขึ้นอันดับภาพยนตร์ที่ทำรายได้สูงสุดในปี ค.ศ. 2019 เป็นอันดับที่ 6 และเป็นภาพยนตร์ระดับอาร์ที่ทำรายได้สูงสุด​ตลอดกาลเป็นอันดับ 1 แทนที่ เดดพูล 2​ นอกจากนี้ยังเป็นภาพยนตร์ที่สร้างจากหนังสือการ์ตูน​ที่สามารถทำกำไรได้มากที่สุดเป็นอันดับ 1 แทนที่ หน้ากากเทวดา​

**เรื่องย่อ**
ปี ค.ศ. 1981 อาร์เธอร์ เฟล็กอาศัยอยู่กับเพนนี ผู้เป็นแม่ในอพาร์ตเมนต์เมืองกอแทมที่กำลังเสื่อมโทรมจากภาวะว่างงานและอาชญากรรม อาร์เธอร์ป่วยเป็นโรคหัวเราะไม่หยุดและมีความฝันเป็นนักแสดงตลก เขาเข้ารับการรักษาทางจิตที่สำนักงานสังคมสงเคราะห์ วันหนึ่ง อาร์เธอร์ถูกกลุ่มเด็กทำร้ายในตรอก แรนดอล เพื่อนร่วมงานจึงให้อาร์เธอร์ยืมปืนไว้ใช้ป้องกันตัว ด้านหนึ่ง อาร์เธอร์พบกับโซฟี แม่เลี้ยงเดี่ยวที่อาศัยอยู่ห้องใกล้ ๆ และเริ่มชักชวนให้เธอมาดูเขาแสดงตลกอยู่บ่อย ๆ
ต่อมาอาร์เธอร์เผลอทำปืนร่วงระหว่างทำการแสดงในโรงพยาบาลเด็ก เมื่อถูกถามถึงเจ้าของ แรนดอลโกหกว่าอาร์เธอร์ซื้อปืนนั้นไปจึงทำให้อาร์เธอร์ถูกไล่ออก ขณะนั่งรถไฟใต้ดินกลับห้อง อาร์เธอร์ถูกพนักงานเวย์นเอ็นเตอร์ไพรส์ 3 คนที่เมารุมทำร้าย เขาจึงยิงทั้งหมดตายเพื่อป้องกันตัว แต่เหตุการณ์นี้กลับเป็นชนวนให้เกิดการประท้วงความเหลื่อมล้ำระหว่างคนรวยและคนจนในเมือง โดยผู้ประท้วงสวมหน้ากากตัวตลกเป็นสัญลักษณ์ ต่อมาอาร์เธอร์พบว่าสำนักงานสังคมสงเคราะห์จะถูกปิดเนื่องจากถูกตัดงบประมาณ ทำให้เขาจะไม่ได้รับการรักษาอีก
คืนหนึ่ง โซฟีมาดูอาร์เธอร์แสดงตลกแต่ไม่ได้รับการตอบรับที่ดีเพราะอาร์เธอร์หัวเราะไม่หยุด คลิปวิดีโอตอนที่อาร์เธอร์แสดงถูกฉายและล้อเลียนในรายการทอล์กโชว์ของเมอร์เรย์ แฟรงคลิน ด้านเพนนีขอให้อาร์เธอร์ส่งจดหมายขอความช่วยเหลือด้านการเงินถึงโทมัส เวย์น แต่อาร์เธอร์แอบอ่านและพบว่าตนเป็นบุตรชายลับ ๆ ของโทมัสกับเพนนี ต่อมาตำรวจ 2 นายมาสอบถามเพนนีถึงเหตุฆาตกรรมในรถไฟใต้ดินที่อาร์เธอร์เกี่ยวข้อง ทำให้เธอล้มหมดสติและเส้นเลือดในสมองแตก อาร์เธอร์บุกไปที่คฤหาสน์เวย์นเพื่อถามความจริงจากโทมัส แต่พบเพียงบรูซ เวย์น บุตรชายของโทมัสกับมาร์ธา เวย์น
ต่อมาอาร์เธอร์ลอบเข้าไปถามเรื่องเพนนีกับโทมัสที่งานเลี้ยง แต่โทมัสกลับบอกว่าเพนนีป่วยทางจิตและไม่ใช่แม่แท้ ๆ ของอาร์เธอร์ อาร์เธอร์จึงไปหาประวัติเพนนีที่โรงพยาบาลอาร์คัม จนพบว่าตนเป็นบุตรบุญธรรมของเพนนี แต่มักถูกเพนนีทอดทิ้งและมักถูกแฟนของเพนนีทำร้ายจนได้รับการกระทบกระเทือนทางสมองตั้งแต่เด็ก อาร์เธอร์ที่ใจสลายไปหาเพนนีและฆ่าเธอ ก่อนจะกลับมาที่ห้องของโซฟี และพบว่าที่พบกันครั้งก่อน ๆ กับโซฟีนั้น เขาเห็นภาพหลอนไปเอง
ต่อมาอาร์เธอร์ได้รับเชิญให้มาออกรายการของเมอร์เรย์เนื่องจากคลิปของเขาได้รับความนิยม ระหว่างนั้น แรนดอลและแกรี อดีตเพื่อนร่วมงานมาเยี่ยมอาร์เธอร์ อาร์เธอร์แทงแรนดอลตาย แต่ไว้ชีวิตแกรี ขณะเดินทางไปที่สตูดิโอของเมอร์เรย์ อาร์เธอร์ถูกตำรวจ 2 นายที่เคยมาสอบถามเพนนีไล่ตาม เขาจึงแฝงตัวเข้าไปในกลุ่มผู้ประท้วงในรถไฟใต้ดินและอาศัยช่วงชุลมุนหลบหนีไปได้
ที่สตูดิโอ อาร์เธอร์ขอให้เมอร์เรย์แนะนำตัวเขาว่า “โจ๊กเกอร์” เมื่อออกมาพบผู้ชม อาร์เธอร์ประกาศว่าตนเป็นคนฆ่าชาย 3 คนในรถไฟใต้ดินก่อนจะยิงเมอร์เรย์จนตาย อาร์เธอร์ถูกจับกุมและพาตัวไปคุมขัง แต่ระหว่างที่รถตำรวจที่อาร์เธอร์นั่งมาแล่นผ่านย่านที่มีการชุมนุม รถตำรวจถูกชนและอาร์เธอร์ได้รับการช่วยเหลือ ก่อนจะได้รับการยกย่องจากกลุ่มผู้ประท้วง อีกด้านหนึ่งของการชุมนุม โทมัสและมาร์ธาถูกผู้ประท้วงยิงตาย ทิ้งให้บรูซกลายเป็นเด็กกำพร้า
ในที่สุด อาร์เธอร์ถูกตามจับตัวและคุมขังในโรงพยาบาล จิตแพทย์ถามอาร์เธอร์ว่าเขากำลังคิดอะไรอยู่เมื่อเห็นเขาหัวเราะคนเดียว แต่อาร์เธอร์ปฏิเสธจะตอบ ภาพยนตร์จบลงเมื่ออาร์เธอร์พยายามหลบหนีผู้ดูแลโดยทิ้งรอยเท้าที่เป็นรอยเลือดไว้

**นักแสดง**
 วาคีน ฟีนิกซ์ รับบท อาร์เธอร์ เฟล็ก นักแสดงตลกตกอับผู้มีปัญหาทางจิต- รอเบิร์ต เดอ นิโร รับบท เมอร์เรย์ แฟรงคลิน พิธีกรรายการทอล์กโชว์- ซาซี บีตซ์ รับบท โซฟี ดูมอนด์ แม่เลี้ยงเดี่ยวและคนรักของอาร์เธอร์- ฟรานเชส คอนรอย รับบท เพนนี เฟล็ก แม่ของอาร์เธอร์- เบร็ต คัลเลน รับบท โทมัส เวย์น เศรษฐีเมืองกอแทม ผู้เตรียมลงสมัครนายกเทศมนตรีของเมือง- เกล็น เฟลชเลอร์ รับบท แรนดอล เพื่อนร่วมงานของอาร์เธอร์- ลีห์ กิลล์ รับบท แกรี เพื่อนร่วมงานของอาร์เธอร์- ดันเต ปาเรรา-โอลสัน รับบท บรูซ เวย์น บุตรชายของโทมัสกับมาร์ธา เวย์น

**รางวัล**
โจ๊กเกอร์ ได้รับรางวัลชนะเลิศ- รางวัลออสการ์
** รางวัลออสการ์ สาขานักแสดงนำชายยอดเยี่ยม (Joaquin Phoenix)
** รางวัลออสการ์ สาขาดนตรีประกอบภาพยนตร์ยอดเยี่ยม (Hildur Guðnadóttir)- สถาบันภาพยนตร์อเมริกัน - Top 10 Films of the Year (Joker)- บลูริบบินอะวอดส์ – Best Foreign Film- รางวัลโบกี - Joker
** Bogey Award
** Bronze
** Silver
** Gold- รางวัลแบฟตา
** Best Actor in a Leading Role (Joaquin Phoenix)
** Best Original Score (Hildur Guðnadóttir)
** Best Casting (Shayna Markowitz)- สมาคมผู้กำกับภาพบริติช - Feature Operators Award (Geoffrey Haley)- แคเมริเมจ - Lawrence Sher
** Golden Frog
** Audience Award- เทศกาลภาพยนตร์นานาชาติคาปรีฮอลลีวูด - Best Actor (Joaquin Phoenix)- คลิโออะวอดส์ - Theatrical: Teaser (Joker)- คริติกส์ชอยส์มูฟวีอะวอดส์
** Best Actor (Joaquin Phoenix)
** Best Score (Hildur Guðnadóttir)- เยอรมันฟิล์มแอนด์มีเดียรีวิว - Seal of Approval "Highly Recommended" (Joker)- โกลด์เดอร์บีอะวอดส์
** Best Actor (Joaquin Phoenix)
** Best Score (Hildur Guðnadóttir)- โกลด์เดอร์บีเดเคดอะวอดส์ - Best Actor (Joaquin Phoenix)- รางวัลลูกโลกทองคำ
** Best Actor – Motion Picture Drama (Joaquin Phoenix)
** Best Original Score (Hildur Guðnadóttir)- โกลเดนชโมส์อะวอดส์
** Biggest Surprise of the Year (Joker)
** Best Actor of the Year (Joaquin Phoenix)- โกลเดนสกรีนอะวอดส์ - Golden Screen (Joker)- โกลเดนโทเมโทอะวอดส์ - Fan Favorite Actor (Joaquin Phoenix)- กิลด์ออฟมิวสิคซูเปอร์ไวเซอส์อะวอดส์ - Best Music Supervision for Trailers (Anny Colvin)- รางวัลภาพยนตร์โฮชิ – Best International Picture (Joker)- สมาคมนักวิจารณ์ฮอลลีวูด
** Best Actor (Joaquin Phoenix)
** Best Original Score (Hildur Guðnadóttir)- ฮอลลีวูดมิวสิกอินมีเดียอะวอดส์ - Best Score in a Feature Film (Hildur Guðnadóttir, ร่วมกับเรื่อง Ford v Ferrari)- ไอจีเอ็นอะวอดส์
** People's Choice Winner (Joker)
** Best Lead Performer (Joaquin Phoenix)
** People's Choice Winner (Joaquin Phoenix)
** People's Choice Winner (Todd Phillips)- สมาคมผู้กำกับภาพสากล - Maxwell Weinberg Publicist Showmanship Award (Joker)- รางวัลภาพยนตร์สถาบันญี่ปุ่น - Outstanding Foreign Language Film (Joker)- รางวัลคิเนมะจุนโป
** Best Foreign Film (Joker)
** Best Foreign Film Director (Todd Phillips)
** Readers' Choice Award - Best Foreign Film (Joker)
** Readers' Choice Award - Best Foreign Film Director (Todd Phillips)- สมาคมนักวิจารณ์ภาพยนตร์ลอนดอน – Actor of the Year (Joaquin Phoenix)- รางวัลภาพยนตร์ไมนิจิ – Joker
** Foreign Film Best One Award
** Readers' Choice Award - สมาคมช่างแต่งหน้าและช่างทำผม - Best Period and/or Character Make-Up (Nicki Ledermann, Tania Ribalow, Sunday Englis)- สถาบันภาพยนตร์แห่งชาติ - Best Performance in a Movie (Robert De Niro)- นิวยอร์กฟิล์มคริติกส์ออนไลน์
** Top 10 Films of the Year (Joker)
** Best Actor (Joaquin Phoenix)- เทศกาลภาพยนตร์นานาชาติปาล์มสปริงส์
** Chairman’s Award (Joaquin Phoenix)
** Creative Impact in Directing Award (Todd Phillips)- พีตา ออสแคตส์ – Best Actor (Joaquin Phoenix)- รอแบร์ตอะวอดส์ – Best English Language Film- รอนโดฮัตตันคลาสสิกฮอเรอร์อะวอดส์ - Best Film of 2019 (Joker)- สมาคมนักวิจารณ์ภาพยนตร์แซนดีเอโก - Best Actor (Joaquin Phoenix, ร่วมกับเรื่อง Marriage Story)- แซเทลไลต์อะวอดส์
** Best Adapted Screenplay (Todd Phillips, Scott Silver)
** Best Original Score (Hildur Guðnadóttir)- รางวัลสมาคมนักแสดงภาพยนตร์และโทรทัศน์ - Outstanding Performance by a Male Actor in a Leading Role (Joaquin Phoenix)- โซไซเอตีออฟโอเปอเรติงแคเมราเมน - Camera Operator of the Year – Film (Geoff Haley)- เทศกาลภาพยนตร์นานาชาติโทรอนโต - TIFF Tribute Actor Award (Joaquin Phoenix)- เทศกาลภาพยนตร์นานาชาติเวนิส
** รางวัลสิงโตทองคำ
** Graffetta d'Oro (Joker)
** Premio Soundtrack Stars Award (Hildur Guðnadóttir)- สมาคมนักวิจารณ์ภาพยนตร์สตรี - Worst Screen Mom of the Year (Frances Conroy)

**อ้างอิง**

**แหล่งข้อมูลอื่น**
 โจ๊กเกอร์- โจ๊กเกอร์- โจ๊กเกอร์- โจ๊กเกอร์- โจ๊กเกอร์-  โจ๊กเกอร์ ในเมทาคริติก- โจ๊กเกอร์
หมวดหมู่:ภาพยนตร์ที่ออกฉายในปี พ.ศ. 2562
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์อาชญากรรม
หมวดหมู่:ภาพยนตร์ที่ถ่ายทำในรัฐนิวยอร์ก
หมวดหมู่:ภาพยนตร์ที่ถ่ายทำในรัฐนิวเจอร์ซีย์
หมวดหมู่:ภาพยนตร์โดยวอร์เนอร์บราเธอร์ส
หมวดหมู่:ภาพยนตร์ที่มีฉากในโรงพยาบาลจิตเวช
หมวดหมู่:โจ๊กเกอร์
หมวดหมู่:ภาพยนตร์เกี่ยวกับอาชญากรรม
หมวดหมู่:ภาพยนตร์เกี่ยวกับฆาตกร
หมวดหมู่:ภาพยนตร์ที่กำกับโดย ท็อดด์ ฟิลลิปส์